## Justícia reforça amb més personal els jutjats dels partits judicials de Requena, Catarroja i Torrent, els més afectats per la DANA

*** Permetrà dotar-los de més capacitat per a tramitar els procediments judicials que estan sorgint a causa de les conseqüències de la DANA
* També s’ha aprovat la incorporació de metges forenses a l’IML de València i reforçar el Registre Civil d’Alzira**

La Conselleria de Justícia i Interior incorporarà personal de reforç en els jutjats dels partits judicials de Requena, Catarroja i Torrent, que agrupen municipis molt afectats per la DANA del passat 29 d’octubre.

L’objectiu és dotar amb un reforç transversal el jutjat de guàrdia i la resta de jutjats de cada un d’estos partits judicials amb la finalitat que tinguen més capacitat per a tramitar els procediments judicials a causa de les conseqüències produïdes per la DANA. Entre estos procediments es troben els vinculats a les necessitats d’atenció extra per la suspensió d’activitat i perquè són els territoris amb més víctimes.

En este sentit, s’incorporaran als partits judicials de Requena, Catarroja i Torrent nous gestors, tramitadors i auxiliars en cada un, amb la qual cosa s’acomplix la sol·licitud acordada la setmana passada per la Sala de Govern del Tribunal Superior de Justícia de la Comunitat Valenciana.

Així mateix, també s’ha aprovat el nomenament de metges forenses i funcionaris del cos de gestió per a l’Institut de Medicina Legal i Ciències Forenses de València, i està previst reforçar amb més personal el Registre Civil d’Alzira en els pròxims dies.

Fecha: 11/11/2024